Twee sterf in KZN-ongelukke | Maroela Media
Twee sterf in KZN-ongelukke
‘n Man en ‘n vrou is in afsonderlike ongelukke in KwaZulu-Natal dood.
Chris Botha, woordvoerder van Netcare911, sê in die eerste ongeluk het twee motors Saterdagaand reg van voor gebots op die R102 in Umtentweni aan die provinsie se suidkus.
Hy sê ‘n man is kritiek beseer in die ongeluk en is later op die toneel dood verklaar. ‘n Ander man is ernstig beseer en is op die toneel behandel voor hy na ‘n nabygeleë hospitaal geneem is vir verdere behandeling.
Intussen is ‘n vrou Sondagoggend dood nadat sy deur ‘n motor getref is op die N2 naby Salt Rock aan die noordkus. “Volgens berigte het die vrou oor die pad probeer hardloop toe sy voor die motor beland het.” Sy is op die toneel dood.
KwaZulu-Natal Netcare 911 suidkus
‘Grondhervormingsplan nie ANC-resolusie’ Kaas-en-kersietamatietert | SARIE
Kaas-en-kersietamatietert	deur Barbara Joubert
1 pak gekoopte blaardeeg 1 geklitste eier om deeg mee te smeer 250 g fetakaas in blokkies 1 rolletjie bokmelkkaas, in skywe gesny 250 g bloukaas in blokkies
100 g kersietamaties 30 ml balsamiese asyn 15 ml olyfolie 4 handevol bronkors
Voorverhit jou oond tot 200 °C. Sny die deeg in 4 en smeer met die geklitste eier. Bak die deeg vir 15 minute in die oond. Bak terselfdertyd die klein tamaties, wat met die asyn gemeng is, vir 10 minute in die oond. Haal die deeg uit en sit die tamaties bo-op en dan die kaas. Sit terug in die oond vir sowat 5 tot 10 minute. Meng die bronkors met die olyfolie en sit bo-op die warm tert. Geur met varsgemaalde swartpeper.
Sit voor saam met’n Groenslaai sal nie te sleg wees nie.